"Arată ca Dresda sau Londra după al Doilea Război Mondial". Cum se vede din satelit Ucraina bombardată de ruși
După al Doilea Război Mondial, puține țări au trecut printr-un nivel de distrugere atât de puternic cum s-a întâmplat cu Ucraina. Fiecare bătălie, fiecare bombardament, fiecare lovitură cu rachete, fiecare casă incendiată și-au lăsat amprenta în mai multe puncte ale frontului, în ultimii doi ani, scrie New York Times, care a publicat un studiu amplu în care a evaluat amploarea distrugerii în Ucraina de la începutul invaziei ruse. Publicația a analizat mai multe date din satelit și a făcut un tablou complet al Ucrainei bombardate și al amplorii distrugerilor. Sunt zone din Ucraina care „arată ca Dresda sau Londra după cel de-al Doilea Război Mondial sau Gaza după o jumătate de an de bombardament”, potrivit publicației.